**Ministru kabineta noteikumu projekta**

**„Noteikumi par Latvijas būvnormatīvu LBN 003-15 „Būvklimatoloģija”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta noteikumu projekts „Noteikumi par Latvijas būvnormatīvu LBN 003-15 „Būvklimatoloģija”” (turpmāk – noteikumu projekts) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
| 2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Būvniecības likuma pārejas noteikumu 2.punktu līdz attiecīgo Ministru kabineta noteikumu aizvietojošo Ministru kabineta noteikumu spēkā stāšanas dienai, bet ne ilgāk kā līdz 2015.gada 1.jūlijam piemērojams Latvijas būvnormatīvs LBN 003-01 „Būvklimatoloģija”. Līdz ar to līdz 2015.gada 1.jūlijam ir jāapstiprina jauns atbilstošs būvnormatīvs. Savukārt savlaicīga noteikumu projekta nepieņemšana, var radīt situāciju, kad projektētājiem un būvniekiem jāstrādā bez normatīvajiem aktiem.  Būvnormatīva tiesiskais regulējums salīdzinājumā ar līdzšinējo regulējumu pēc būtības netiek mainīts, tādējādi Būvnormatīva projektā tiek atstāti arī esošie klimatoloģiskie rādītāji laika posmam no 1961.-1991.gadam. Atjauninātus rādītājus Ekonomikas ministrija ir pasūtījusi Latvijas vides ģeoloģijas un meteoroloģijas centrā un tie tiks publicēti 2016.gadā.  Gadījumos, kad būvkomersantam papildus nepieciešams kāds specifisks vai konkrēts papildus klimatoloģisks rādītājs, kurš nav iekļauts būvnormatīva 1.pielikumā, to atbilstoši būvnormatīva 7.punktā minētajam, pieprasa Latvijas vides ģeoloģijas un meteoroloģijas centrā. Atbilstoši būvnormatīva 6.punktā noteiktajam, būvkomersants iesniedz Latvijas vides ģeoloģijas un meteoroloģijas centrā pieprasījumu-tehnisko uzdevumu. Par tehniskā uzdevuma izpildes noteikumiem abas puses vienojas noslēdzot līgumu.  Savukārt vēja un sniega slodžu rādītāji no būvnormatīva ir izņemti, lai novērstu rādītāju dublēšanos, jo tie ir iekļauti Eirokodeksu LVS EN 1991-1-3:2003/NA:2015 “Eirokodekss. Iedarbes uz konstrukcijām. 1-3.daļa: Vispārīgās iedarbes. Sniega radītās slodzes Nacionālais pielikums” un LVS EN 1991-1-4:2005 /NA:2011 “Eirokodekss. Iedarbes uz konstrukcijām. 1-4. daļa: Vispārīgās iedarbes.Vēja iedarbes. Nacionālais pielikums” nacionālajos pielikumos.  Ar noteikumu projekta spēkā stāšanos spēku zaudēs Ministru kabineta 2001.gada 23.augusta noteikumi Nr.376 „Noteikumi par Latvijas būvnormatīvu LBN 003-01 „Būvklimatoloģija””. | |
| 3. | Projekta izstrādē iesaistītās institūcijas | | Noteikumu projekts šo jomu neskar. |
| 4. | Cita informācija | | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks būvniecību. Noteikumu projekta tiesiskais regulējums attiecas uz projektētājiem, būvkomersantiem un pasūtītājiem. Noteikumu projekta prasības būs saistošas būvniecības procesā iesaistītām fiziskām un juridiskām personām būvprojektēšanas un būvdarbu izpildes stadijā. |
| 2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājas lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājas lapā internetā.  Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti | Sadaļa tiks precizēta atbilstoši saņemtajiem atzinumiem. |
| 4. | Cita informācija | Nav |

Anotācijas III, IV, V un VII sadaļa - projekts šīs jomas neskar.

Ekonomikas ministra vietā –

aizsardzības ministrs R.Vējonis

Vīza:

Valsts sekretāra pienākumu izpildītājs,

valsts sekretāra vietnieks J. Spiridonovs

29.06.2015 11:22

547

Špade, 67013257

Renars.Spade@em.gov.lv